Шелахойн аре олучу Басс хин тог1ехь паччахьан эскаршца д1абоьдуш т1ом а болуш, лекхачу гу т1е а х1оьттина, оцу тасадаларе хьоьжуш 1ара имам Шемал шен масех наиб улло а х1оттийна. Кхузахь хила везаш а воцу Бенара Бойсакъар, веана схьакхечира. Салам-маршалла хоьттуш и воллучу хенахь, мичара бели ца хууш бан а беана, йоккхачу тоьпан тилкхаза х1оъ буьйжира царна хьалхха. Керчина т1е а беана, «чкъаж» деш, буц ягош хьийзаш бара ша боллучохь, ц1ийбелла болу и х1оъ.